Temeljem članka 6. stavak 1. Pravilnika o postupku unutarnjeg prijavljivanja nepravilnosti i imenovanju povjerljive osobe, ravnateljica Osnovne škole Stjepana Ivičevića, Makarska objavljuje

**P O Z I V**
**za imenovanje povjerljive osobe i zamjenika povjerljive osobe za zaprimanje prijava nepravilnosti, te vođenje postupka u vezi s prijavom nepravilnosti**

Članak I.

Pokreće se postupak imenovanja povjerljive osobe za unutarnje prijavljivanje nepravilnosti u Osnovnoj školi Stjepana Ivičevića, Makarska (dalje u tekstu: Škola).

Članak II.

Za povjerljivu osobu Škole predlaže se Marica Garmaz, psiholog.

Članak III.

Svaki zaposlenik Škole može staviti i svoj prijedlog povjerljive osobe iz reda zaposlenika Škole.

Članak IV.

Poziva se zaposlenike Škole da u roku od 15 dana od dana objave ovog poziva, na adresu elektroničke pošte skola@os-sivicevica-ma.skole.hr ili pisanim putem, predlože povjerljivu osobu iz reda zaposlenika Škole, podrže predloženu povjerljivu osobu navedenu u pozivu ili da izraze svoje protivljenje imenovanju predložene povjerljive osobe.

Članak V.

Ako 20% zaposlenika Škole ne podrži ni jednu osobu kao povjerljivu osobu, Ravnateljica će kao povjerljivu osobu imenovati osobu predloženu u pozivu, pod uvjetom da se isti postotak zaposlenika ne usprotivi imenovanju predložene povjerljive osobe.

Ako je više osoba predloženo za povjerljivu osobu, prednost ima kandidat koji dobije potporu većeg broja zaposlenika Škole.

Na prijedlog povjerljive osobe Ravnateljica će imenovati i zamjenika povjerljive osobe, koji ne može biti osoba čijem se imenovanju usprotivi najmanje 20% zaposlenika.

Prije imenovanja povjerljive osobe i zamjenika povjerljive osobe pribaviti će se njihov prethodni pristanak.

Članak VI.

Odluku o imenovanju povjerljive osobe donijeti će Ravnateljica po proteku roka za dostavu očitovanja na poziv za imenovanje povjerljive osobe, a najkasnije do 31.3.2020.

Članak VII.

Povjerljiva osoba u Školi prati primjenu zakona kojim se uređuje zaštita prijavitelja nepravilnosti te promiče poštivanje zakonskih rješenja i zaštitu prijavitelja nepravilnosti, zaprima prijave nepravilnosti, provodi postupak unutarnjeg prijavljivanja nepravilnosti, štiti identitet i zaprimljene podatke prijavitelja nepravilnosti, pruža prijavitelju nepravilnosti opće informacije o njegovim pravima i postupku, omogućuje uvid u spis predmeta te vodi evidenciju o zaprimljenim prijavama, kao i sve druge obveze koje proizlaze iz zakona, pravilnika ili drugih akata.

Članak VIII.

Ovaj poziv objaviti će se na oglasnoj ploči i na mrežnim stranicama Škole.

U Makarskoj, 9.3.2020.

 \_\_\_\_\_\_\_\_\_\_\_\_\_\_\_\_\_\_\_\_\_\_

Ravnateljica:

Marica Gržić, prof.